B ควักเงิน 60 ลบ.ซื้อหุ้นเพิ่มทุน “เทพฤทธา” 51%
บอร์ด B ไฟเขียวซื้อหุ้นเพิ่มทุน “เทพฤทธา” จำนวน 51% มูลค่าลงทุน 60 ล้านบาท
7 มิ.ย. 2564

บริษัท บี จิสติกส์ จำกัด (มหาชน) หรือ B เปิดเผยว่า ที่ประชุมคณะกรรมการบริษัท ครั้งที่ 7/2564 เมื่อวันที่ 11 พฤษภาคม 2564 มีมติอนุมัติเข้าทำรายการซื้อหุ้นสามัญเพิ่มทุนของ บริษัท เทพฤทธา จำกัด (TT) จำนวน 204,000 หุ้น ราคาหุ้นละ 294.11 บาท (มูลค่าที่ตราไว้หุ้นละ 100 บาท) คิดเป็นสัดส่วนร้อยละ 51 ของทุนจดทะเบียนทั้งหมด รวมเป็นเงินจำนวนเงินทั้งสิ้น 60 ล้านบาท
นอกจากนั้นให้บริษัท บียอนด์แคปปิตอล จำกัด (บริษัทย่อย) พิจารณาอนุมัติการปล่อยเงินกู้ให้ บริษัท เทพฤทธา จำกัด (TT) จำนวน 30 ล้านบาท เพื่อนำไปซื้อหุ้นสามัญของบริษัท ธัญธาราชัย จำกัด (TTRC) จำนวน 35,000 หุ้น หรือ คิดเป็นสัดส่วนร้อยละ 70 ของหุ้นที่จำหน่ายได้แล้วทั้งหมดจากผู้ถือหุ้นเดิมของ TTRC ในราคาหุ้นละ 857.14 บาท (มูลค่าที่ตราไว้หุ้นละ 100 บาท) รวมเป็นเงินลงทุนทั้งหมด 90 ล้านบาท